CELEX: 32012D0748
Language: ro
Date: 2012-11-27 00:00:00
Title: 2012/748/PESC: Decizia BiH/19/2012 a Comitetului politic și de securitate din 27 noiembrie 2012 privind numirea unui comandant al forței UE pentru operația militară a Uniunii Europene în Bosnia și Herțegovina

5.12.2012   
            
            
               RO
            
            
               Jurnalul Oficial al Uniunii Europene
            
            
               L 333/45
            
         DECIZIA BiH/19/2012 A COMITETULUI POLITIC ȘI DE SECURITATE
   din 27 noiembrie 2012
   privind numirea unui comandant al forței UE pentru operația militară a Uniunii Europene în Bosnia și Herțegovina
   (2012/748/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 paragraful al treilea,
   având în vedere Acțiunea comună 2004/570/PESC a Consiliului din 12 iulie 2004 privind operația militară a Uniunii Europene în Bosnia și Herțegovina (1), în special articolul 6 alineatul (1),
   întrucât:
   
               (1)
            
            
               În temeiul articolului 6 alineatul (1) din Acțiunea comună 2004/570/PESC, Consiliul a autorizat Comitetul politic și de securitate (COPS) să adopte noi decizii privind numirea comandantului forței UE.
            
         
               (2)
            
            
               La 2 decembrie 2011, COPS a adoptat Decizia BiH/18/2011 (2) de numire a generalului de brigadă Robert BRIEGER în funcția de comandant al forței UE pentru operația militară a Uniunii Europene în Bosnia și Herțegovina.
            
         
               (3)
            
            
               Comandantul operației UE a recomandat numirea generalului maior Dieter HEIDECKER în calitate de nou comandant al forței UE pentru operația militară a Uniunii Europene în Bosnia și Herțegovina, pentru a-i succeda generalului de brigadă Robert BRIEGER.
            
         
               (4)
            
            
               Comitetul militar al UE a sprijinit această recomandare.
            
         
               (5)
            
            
               În conformitate cu articolul 5 din Protocolul (nr. 22) privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în domeniul apărării.
            
         
               (6)
            
            
               La 12 și 13 decembrie 2002, Consiliul European de la Copenhaga a adoptat o declarație în care se afirmă că acordurile „Berlin plus” și punerea în aplicare a acestora se aplică numai acelor state membre care sunt, de asemenea, fie membre ale NATO, fie părți la „Parteneriatul pentru Pace” și care au încheiat, în consecință, acorduri de securitate bilaterale cu NATO,
            
         ADOPTĂ PREZENTA DECIZIE:
   Articolul 1
   Prin prezenta decizie, general maior Dieter HEIDECKER este numit comandantul forței UE pentru operațiunea militară a Uniunii Europene în Bosnia și Herțegovina cu începere de la 3 decembrie 2012.
   Articolul 2
   Decizia BiH/18/2011 se abrogă.
   Articolul 3
   Prezenta decizie intră în vigoare la 3 decembrie 2012.
   
      Adoptată la Bruxelles, 27 noiembrie 2012.
      
         
            Pentru Comitetul politic și de securitate
         
         
            Președintele
         
         O. SKOOG
      
   
   
      (1)  JO L 252, 28.7.2004, p. 10.
   
      (2)  Decizia BiH/18/2011 a Comitetului politic și de securitate din 2 decembrie 2011 privind numirea unui comandant al forței UE pentru operația militară a Uniunii Europene în Bosnia și Herțegovina (JO L 332, 15.12.2011, p. 10).